Stranka za slobodu
<s>Stranka za slobodu (, akr.</s><s>PVV) je nizozemska ultranacionalistička politička stranka.</s><s>Osnovana je 2005. kao partija okupljena oko Geerta Wildersa, koji međutim nije njen član.</s><s>On i dalje učestvuje na izborima kao jedini kandidat takozvane Wildersove grupe (Groep Wilders).</s><s>Jedan od motiva za osnivanje stranke su bila ubojstva Thea van Gogha i Pima Fortuyna s kojima je Wilders dijelio slične političke stavove.</s><s>Ideološki, ova partija propagira politiku asimilacije imigranata, umjesto integracije, i spada u evroskeptične stranke.</s><s>Wilders i Stranka za slobodu su snažni protivnici turske kandidature za ulazak u EU.</s>

<s>Partija za slobodu se obično ne klasificira kao neonacistička zbog pozitivnih stavova o Izraelu, ali su ostale stavke njene politike bliske toj ideologiji.</s><s>Wilders je poznat po izjavama da "ne mrzi muslimane, ali mrzi islam", da bi se muslimani koji žele ostati u Nizozemskoj morali odreći većeg dijela Kurana, te da bi Muhamed u današnje vrijeme bio uhapšen kao terorist.</s><s>Javno je iznio stav da bi Kuran trebalo zabraniti kao "fašističku knjigu" kao što je zabranjen Mein Kampf.</s><s>Predložio je akcizu za nošenje tradicionalnih muslimanskih marama u iznosu od 1500 evra godišnje.</s><s>Zastupa ideju o zabrani muslimanske imigracije u Nizozemsku, kao i plaćanja onima koji su već naseljeni u Nizozemskoj da odatle odu.</s><s>U kampanji se služio teorijama zavjere da će, ukoliko njegovi stavovi o islamu ne budu prihvaćeni, Evropa i Nizozemska ubrzo postati "Evrabija i Nizoarabija".</s><s>Slične ksenofobne i šovinističke stavove Wilders je iznio i o Poljacima odnosno Slavenima.</s>

<s>Stranka i program 
Osnovana 22. februara 2006. godine istupanjem mnogih funkcionera na čelu s Geertom Wildersom iz konzervativno-liberalne Narodne stranke za slobodu i demokraciju (VVD).</s><s>Stranka je osvojila devet zastupničkih mjesta (5,9 %) na izborima 2006. za parlament Nizozemske.</s><s>Na izborima za Evropski parlament 2009. godine, osvojila je 4 od 25 nizozemskih mjesta.</s><s>Na izborima 2010. stranka je osvojila 24 mjesta (15,5 %) po čemu je bila treća najjača u zemlji.</s>

<s>PVV želi da od Nizozemske napravi zemlju "branioca tradicionalne Evrope" (kako stoji u njihovom programu) koja čuva svoje najdraže blago, a to je judeo-kršćanstvo.</s><s>Stranka se protivi ultraliberalnom načinu života u Nizozemskoj, koji podrazumijevaju legalnost prostitucije, opijata i ostalog.</s><s>Stranka za slobodu ima trenutno 9 od ukupno 120 poslanika u Donjem domu parlamenta.</s><s>Najbolji rezultat na državnom nivou stranka je osvojila 2006. godine, kada je imala 29 od 150 zastupnika.</s>

<s>Na izborima za Evropski parlament 2009. godine, Stranka za slobodu je osvojila četiri zastupnička mjesta i zauzela drugo mjesto u Nizozemskoj, poslije konzervativaca.</s><s>PVV se protivi prijemu Turske u EU, i smatra da suradnja evropskih zemalja može biti samo ekonomska i nikakva druga.</s>

<s>Lider i stranke 
Lider PVV-a Geert Wilders rođen je 6. septembra 1963. godine u nizozemskom gradiću Venlu, blizu granice s Njemačkom.</s><s>Njegov otac je pobjegao iz Njemačke za vrijeme nacističke vlasti i Geert sumnja da je bio Jevrej, ali nikada to nije saznao.</s><s>Nakon završene škole želio je da otputuje u Australiju i nastavi školovanje, ali je zbog nedostatka novca otišao u Izrael.</s><s>Tamo je proveo nekoliko godina radeći u raznim firmama, a jedno vrijeme je boravio i u arapskim zemljama.</s><s>U Izraelu je prema vlastitom prizanju stekao prave prijatelje među Jevrejima.</s><s>Iako se njegova stranka zalaže za poštovanje kršćanstva, ili kako Wilders voli da kaže "judeo-kršćanstva", on je po opredjeljenju agnostik.</s>

<s>Politikom se aktivno počeo baviti 1996. godine kada je izabran za člana gradskog savjeta u Utrechtu.</s><s>Nakon toga više puta je biran u nizozemski parlament na listi Narodne stranke za slobodu i demokraciju, koju je napustio 2006. godine.</s><s>Poznat je po tome što je objavio antimuslimanski film pod nazivom Fitna, u kojem se tekstovi iz Kurana povezuju sa terorizmom i antisemitizmom, te islamsku svetu knjigu opisuje kao ratni plan islamista koji žele "pokoriti kršćanstvo i ostali slobodni svijet".</s>

<s>Wilders je izložen stalnim pritiscima zbog njegove političke misli, i kreće se u pratnji velikog broja tjelohranitelja.</s><s>Također, zbog njegovih političkih stavova privremeno mu je zabranjen ulazak u Ujedinjeno Kraljevstvo od strane tamošnje vlasti.</s><s>Jednom je prilikom rekao da želi "srušiti EU iznutra".</s><s>On smatra da su EU, islam i imigracija "zla čovječanstva".</s><s>Upravo njegovom zaslugom Nizozemci su na referendumu 2005. godine odbacili Ustav EU.</s><s>"Više Nizozemske, manje Evrope", izjavio je tada Wilders.</s><s>"Svaki čovjek koji želi da pošalje poruku da je EU u svom sadašnjem obliku beskorisna, može to da učini tako što će glasati za mene", rekao je Wilders povodom izbora za Evropski parlament 2009. godine.</s><s>Wildersove pristaše tvrde da on "nije rasist, već realist".</s>

<s>Članovi 
Istaknuti članovi stranke su:</s>

<s>Max Aardema
 Fleur Agema
 Martin van Beek
 Harm Beertema
 Jhim van Bemmel
 Ino van den Besselaar
 Louis Bontes
 Martin Bosma
 Hero Brinkman
 Teun van Dijck
 Peter van Dijk
 Willie Dille
 Johan Driessen
 André Elissen
 Marjolein Faber
 Mariëtte Frijters-Klijnen
 Sietse Fritsma
 Karen Gerbrands
 Machiel de Graaf
 Marcel de Graaff
 Dion Graus
 Lilian Helder
 Marcial Hernandez
 Ehsan Jami
 Hans Jansen
 Léon de Jong
 Joram van Klaveren
 Reinette Klever
 Kees Kok
 Alexander Kops
 Wim Kortenoeven
 Eric Lucassen
 Barry Madlener
 Vicky Maeijer
 Gidi Markuszower
 Richard de Mos
 Gabriëlle Popken
 Tobias Reynaers
 Raymond de Roon
 James Sharpe
 Ronald Sørensen
 Laurence Stassen
 Daniël van der Stoep
 Gom van Strien
 Roland van Vliet</s>

<s>Reference</s>

<s>Vanjske veze</s>

<s>Službene stranice stranke</s>

<s>Nastanci 2006.</s><s>Političke stranke u Nizozemskoj
Evroskeptične stranke
Ekstremna desnica
Politička desnica
Islamofobija</s>

